stanford-oval/wikipedia huggingface dataset:
Patrick Wimmer

Patrick Wimmer Itävallan alle 21-vuotiaiden maajoukkueen pelaajana kesäkuussa 2022.
Patrick Wimmer (s. 30. toukokuuta 2001 Tulln) on itävaltalainen jalkapalloilija, pelipaikaltaan laitahyökkääjä. Hän on pituudeltaan 182-senttimetrinen. Hän on edustanut vuodesta 2022 alkaen Saksan Bundesliigassa pelaavaa VfL Wolfsburgia. Hän on pelannut Itävallan A-maajoukkueessa vuodesta 2022.
Wimmer aloitti pääsarjauransa Itävallan Bundesliigassa joulukuussa 2019 Austria Wienin joukkueessa. Hän pelasi liigassa pudotuspelit mukaan laskien 53 ottelua ja teki niissä kahdeksan maalia. Hän siirtyi elokuussa 2021 saksalaisseura Arminia Bielefeldiin, jossa hän pelasi 31 bundesliigaottelua ja teki niissä kolme maalia. Wimmer siirtyi kesällä 2022 Wolfsburgiin. Hän pelasi kaudella 2022–2023 Bundesliigassa 26 ottelua, joissa hän teki neljä maalia, ja seuraavalla kaudella 14 ottelua, joissa hän teki kaksi maalia. Lokakuun 2023 lopulla liigaottelussa tullut jalkavamma piti hänet poissa kentiltä helmikuulle 2024 saakka.
Wimmer pelasi Itävallan alle 19- ja alle 21-vuotiaiden maajoukkueissa. Hän pelasi Itävallan A-maajoukkueessa ensimmäisen kerran kesäkuussa 2022 Kansojen liigan ottelussa Tanskaa vastaan. EM-kilpailuissa 2024 hän tuli vaihdosta kentälle kahdessa ensimmäisessä alkulohko-ottelussa ja pelasi kolmannen avauskokoonpanossa, mutta hän oli tappiollisen neljännesvälierän aikana pelikiellossa saatuaan aiemmissa otteluissa kaksi varoitusta. Hän on pelannut vuoden 2024 loppuun mennessä 21 A-maaottelua, joissa hän on ollut 11 kertaa avauskokoonpanossa. Hän teki ensimmäisen ja toistaiseksi ainoan A-maaottelumaalinsa kesäkuussa 2024 ystävyysottelussa Serbiaa vastaan.
Surf’s Up

| Surf’s Up The Beach Boys |
| --- | --- | --- |

Studioalbumin tiedot
 Äänitetty : marras–joulukuu 1966 tammikuu 1970 maalis–heinäkuu 1971
 Julkaistu: 30. elokuuta 1971
 Tuottaja(t): The Beach Boys
 Tyylilaji: psykedeelinen pop, kamaripop
 Kesto: 33.56
 Levy-yhtiö: Brother, Reprise
Listasijoitukset
  Billboard 200: 29.
The Beach Boysin muut julkaisut
| Sunflower 1970 | Surf’s Up 1971 | Carl and the Passions – ”So Tough” 1972 |
Surf’s Up on The Beach Boysin albumi, joka julkaistiin vuonna 1971. Sen nimi perustuu samannimiseen kappaleeseen, jonka Brian Wilson ja Van Dyke Parks tekivät alun perin vuosina 1966–1967 silloin julkaisematta jäänyttä Smile-albumia varten.
Albumi debytoi Yhdysvalloissa Billboard 200 -listan sijalla 29.
Surf’s Up on julkaistu yhdellä CD:llä albumin Sunflower kanssa.
Kappaleet

Don’t Go Near the Water – 2.39 (säv. Mike Love & Al Jardine)
Long Promised Road – 3.30 (säv. Carl Wilson & Jack Rieley)
Take a Load Off Your Feet – 2.29 (säv. Al Jardine, Brian Wilson & Gary Winfrey)
Disney Girls (1957) – 4.07 (säv. Bruce Johnston)
Student Demonstration Time – 3.58 (säv. 3, san. 58, sov. Jerry Leiber, Mike Stoller & Love)
Feel Flows – 4.44 (säv. C. Wilson & Rieley)
Lookin’ at Tomorrow (A Welfare Song) – 1.55 (säv. Al Jardine & Winfrey)
A Day in the Life of a Tree – 3.07 (säv. B. Wilson]] & Rieley)
’Til I Die – 2.41 (säv. B. Wilson)
Surf’s Up – 4.12 (säv. B. Wilson & Van Dyke Parks)
Arvostelut

Allmusic: lähde?
Daína Chaviano

| Daína Chaviano |
| --- | --- |
 Daína Chaviano vuonna 2008.
Henkilötiedot
Syntynyt: 1957 (ikä 67–68) Havanna
Ammatti:  kirjailija
Kirjailija
Kirjallinen suuntaus: tieteis- ja fantasiakirjallisuus
Aiheesta muualla
Kotisivut
Löydä lisää kirjailijoitaKirjallisuuden teemasivulta
Daína Chaviano (s. 1957 Havanna) on kuubalainen kirjailija. Chaviano on asunut Yhdysvalloissa vuodesta 1991.
Ura

Chavianolle myönnettiin ensimmäinen kirjallisuuspalkinto hänen opiskellessaan Havannan yliopistossa, josta hän valmistui filosofian maisteriksi, pääaineenaan englannin kieli ja englanninkielinen kirjallisuus. Asuessaan Kuubassa hän julkaisi tieteiskirjallisuutta ja fantasiaa ja hänestä tuli Kuuban myydyin ja suosituin lajin edustaja. Yhtä lailla hän on menestynyt perinteisessä kertomakirjallisuudessa ja saanut palkintoja.
Chavianon kirjallisia teemoja ovat mytologia, erotiikka, antiikin historia, sosiologia, parapsykologia, politiikka ja taikuus, joita hän käsittelee runollisia ja aistillisia kuvia tulvivalla tyylillä.
Hänen tärkeimpiin teoksiinsa kuuluu ”La Habana oculta”, sarja romaaneja joista Ikuisen rakkauden saari kertoo historiallisen sukutarinan 1800-luvulta nykyaikaan. Kertomuksen perusaineksia ovat muun muassa taikuus, ihmisten keskuudessa elävät jumalat, murhat ja ennalta määrätyt rakkaustarinat.
Ikuisen rakkauden saaren käännösoikeudet on myyty 25 kielelle, ja siitä on siten tullut kaikkien aikojen käännetyin kuubalaisromaani. Suomeksi romaani ilmestyi vuonna 2008 Satu Ekmanin suomennoksena.
Teokset

Extraños testimonios, 2017 (novellikokoelma)
La isla de los amores infinitos, 2006 (romaani, suom.)
País de dragones, 2001 (novellikokoelma)
Gata encerrada, 2001 (romaani)
Casa de juegos, 1999 (romaani)
El hombre, la hembra y el hambre, 1998 (romaani)
Confesiones eróticas y otros hechizos, 1994 (runoja)
El abrevadero de los dinosaurios, 1990 (novellikokoelma)
La anunciación, 1989 (elokuvakäsikirjoitus)
Fábulas de una abuela extraterrestre, 1988 (romaani)
Historias de hadas para adultos, 1986 (novellikokoelma)
Amoroso planeta, 1983 (novellikokoelma)
Los mundos que amo, 1980 (novellikokoelma)
Teokset > Suomennetut teokset

Ikuisen rakkauden saari, suom. Satu Ekman, Bazar, 2008
Aiheesta muualla

Daína Chavianon kotisivu (Arkistoitu – Internet Archive). (englanniksi) (espanjaksi)
Mari Viertola: Ikuisen rakkauden tähden. Turun sanomat. 4.5.2008. Arkistoitu 29.4.2013.
Bazar (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Katalonia  Saksa  Israel  Yhdysvallat  Japani  Tšekki  Korea  Alankomaat  Puola 
Tieteilijät:  CiNii 
Muut:  Europeana  IdRef
Sunflower

| Sunflower The Beach Boys |
| --- | --- | --- |

Studioalbumin tiedot
 Äänitetty : tammikuu 1969 – 21. heinäkuuta 1970
 Julkaistu: 31. elokuuta 1970
 Tuottaja(t): The Beach Boys
 Tyylilaji: poprock, sunshine pop
 Kesto: 36.55
 Levy-yhtiö: Brother, Reprise
Listasijoitukset
  Billboard 200: 151.
The Beach Boysin muut julkaisut
| 20/20 1969 | Sunflower 1970 | Surf’s Up 1971 |
Sunflower on The Beach Boysin vuonna 1970 julkaistu albumi. Se oli heidän ensimmäinen julkaisunsa levy-yhtiö Reprise Recordsilla. Huolimatta ilmestymisajankohdastaan (Brian Wilsonin pitkä masennuskausi oli juuri alkanut) albumia on usein pidetty yhtenä yhtyeen parhaista levykokonaisuuksista. Esimerkiksi arvostettu All Music Guide antoi levylle arvosanaksi neljä ja puoli viidestä tähdestä.
Albumi debytoi Yhdysvalloissa Billboard 200 -listan sijalla 151.
Kappaleet

Slip On Through – 2.17 (säv. Dennis Wilson)
This Whole World – 1.56 (säv. Brian Wilson)
Add Some Music to Your Day – 3.34 (säv. B. Wilson, Joe Knott, Mike Love)
Got to Know the Woman – 2.41 (säv. D. Wilson)
Deirdre – 3.27 (säv. Bruce Johnston & B. Wilson)
It’s About Time – 2.55 (säv. D. Wilson, Carl Wilson, Bob Burchman & Al Jardine)
Tears in the Morning – 4.07 (säv. Bruce Johnston)
All I Wanna Do – 2.34 (säv. B. Wilson & Love)
Forever – 2.40 (säv. D. Wilson & Gregg Jakobson)
Our Sweet Love – 2.38 (säv. B. Wilson, C. Wilson & Al Jardine)
At My Window – 2.30 (säv. B. Wilson & Al Jardine)
Cool, Cool Water – 5.03 (säv. B. Wilson & Love)
Arvostelut

Allmusic:
Robert Christgau: A–
81 (luku)

| Luonnolliset luvut |
| --- | --- |
 80 ← 80 81 82 83 84 85 86 87 88 89 → 
Kardinaaliluku:  kahdeksankymmentäyksi, (yksiyhdeksättä)
Järjestysluku:  kahdeksaskymmenesensimmäinen, (yhdesyhdeksättä)
Tekijät:  1, 3, 9, 27, 81
Alkutekijät:   3^{4}
Roomalainen numero:  LXXXI
Binääriluku:  1010001
Oktaaliluku:  121
Duodesimaaliluku:  69
Heksadesimaaliluku:  51
Vigesimaaliluku:  41
81 (kahdeksankymmentäyksi) on luonnollinen luku, jota edeltää luku 80 ja seuraa luku 82.
Matematiikassa

81 on yhdistetty ja vajaa luku.
81 on seitsenkulmioluku.
81 on keskitetty kahdeksankulmioluku, koska se on pariton neliöluku (92).
81 on pienin yhtä suurempi luku, joka on sekä neliöluku että seitsenkulmioluku.
81 on alkuluvun potenssi (34).
81 on alkulukuserkkujen 79 ja 83 keskiarvo.
81 on Harshad-luku binäärijärjestelmässä ja kymmenjärjestelmässä.
81 on palindromi oktaalijärjestelmässä.
81 on Duffyn luku.
Woodallin luku  81\cdot 2^{81}-1 eli 195 845 982 777 569 926 302 400 511 on alkuluku.
81 on pienin luku, joka voidaan muodostaa kahden eri kolmioluvun summana (vähintään) kolmella tavalla:  78+3,  66+15 tai  45+36.
81 voidaan muodostaa kolmen neliöluvun summana kolmella tavalla:  8^{2}+4^{2}+1^{2},  7^{2}+4^{2}+4^{2} tai  6^{2}+6^{2}+3^{2}.
81 voidaan muodostaa neljän eri neliöluvun summana:  6^{2}+5^{2}+4^{2}+2^{2}.
81 voidaan muodostaa kolmen positiivisen kuutioluvun summana:  3^{3}+3^{3}+3^{3}.
81 voidaan muodostaa neljän positiivisen kuutioluvun summana:  4^{3}+2^{3}+2^{3}+1^{3}.
81 on toiseksi pienin pariton positiivinen luku, jolla on enemmän tekijöitä kuin sitä seuraavalla kokonaisluvulla.
Luonnontieteissä

Jaksollisessa järjestelmässä 81 on talliumin järjestysluku.
Bromi-81 on bromin vakaa isotooppi.
Barium-137 on bariumin vakaa isotooppi, jonka neutroniluku on 81.
81 Terpsichore on pikkuplaneetta.
81 Ceti on tähti.
Messier 81 on kierteisgalaksi.
Maan massa on noin 81 Kuun massaa.
Muissa yhteyksissä

81 on Japanin kansainvälinen suuntanumero.
Eurooppatie E81 kulkee Romanian ja Ukrainan välillä.
Kantatie 81 kulkee Rovaniemen ja Kuusamon välillä.
ZX81 on vuonna 1981 julkaistu kotitietokone.
U-81 oli saksalainen sukellusvene, joka tunnetaan HMS Ark Royalin upottamisesta.
Florian Kainz

Florian Kainz Rapid Wienin pelaajana marraskuussa 2015.
Florian Kainz (s. 24. lokakuuta 1992 Graz) on itävaltalainen jalkapalloilija, pelipaikaltaan laitahyökkääjä tai keskikenttäpelaaja. Hän on pituudeltaan 176-senttimetrinen. Hän edustaa Saksan Bundesliigassa pelaavaa Kölniä. Hän on pelannut Itävallan A-maajoukkueessa vuodesta 2015.
Kainz nousi Sturm Grazin junioreista edustusjoukkueeseen vuonna 2010. Hän pelasi joukkueessa kausina 2010–2014 Itävallan Bundesliigassa 98 ottelua, joissa hän teki 15 maalia, ja Eurooppa-liigassa viisi ottelua, joissa hän teki kaksi maalia. Hän voitti Itävallan mestaruuden ensimmäisellä kaudellaan 2010–2011. Kausina 2014–2016 hän edusti Rapid Wieniä ja pelasi Bundesliigassa 65 ottelua, joissa hän teki 11 maalia, ja Eurooppa-liigassa seitsemän ottelua.
Kesällä 2016 Kainz siirtyi saksalaisseura Werder Bremeniin. Hän pelasi joukkueessa 2,5 kauden aikana Bundesliigassa 52 ottelua, joissa hän teki viisi maalia. Tammikuussa 2019 hän siirtyi Saksan 2. Bundesliigassa pelanneeseen Kölniin, jossa hän pelasi 14 liigaottelua kevätkaudella 2019. Kaudella 2019–2020 Köln pelasi pääsarjassa, ja Kainz pelasi kauden aikana 28 bundesliigaottelua, joissa hän teki viisi maalia.
Kainz pelasi kaudella 2020–2021 Bundesliigassa vain yhdeksän ottelua putoamiskarsinta mukaan lukien oltuaan yli puoli vuotta poissa kentiltä polvivamman vuoksi. Hän teki kauden aikana yhden maalin. Kolmena seuraavana kautena hän on pelannut kausittain 32, 32 ja 33 bundesliigaottelua ja tehnyt niissä vastaavasti neljä, kuusi ja viisi maalia. Kaudella 2022–2023 hän pelasi Konferenssiliigassa viisi ottelua.
Kainz pelasi Itävallan nuorisomaajoukkueissa. Ensimmäisen kerran hän pelasi Itävallan A-maajoukkueessa marraskuussa 2015 ystävyysottelussa Sveitsiä vastaan. Hän palasi maajoukkueeseen kesäkuussa 2017 ja pelasi avauskokoonpanossa neljässä Itävallan viidestä jäljellä olleesta MM-karsintaottelusta. Vuoden 2020 EM-kilpailujen karsinnoissa hän pääsi kentälle vain muutamaksi minuutiksi kolmessa ottelussa. Vuonna 2021 hän pelasi neljä MM-karsintaottelua, joista yhdessä hän oli avauskokoonpanossa. Vuonna 2023 hän pelasi viisi EM-karsintaottelua ja oli kerran avauskokoonpanossa. Hän teki A-maaottelu-uransa ensimmäisen maalin maaliskuussa 2023 EM-karsintaottelussa Viroa vastaan. Kainz kuului Itävallan joukkueeseen EM-kilpailuissa 2024 mutta ei saanut turnauksessa peliaikaa. Hän on vuoden 2024 loppuun mennessä pelannut 28 A-maaottelua, joissa hän on ollut 13 kertaa avauskokoonpanossa.
Aiheesta muualla

Kuvia tai muita tiedostoja aiheesta Florian Kainz Wikimedia Commonsissa
Itävallan joukkue – Jalkapallon EM-kilpailut 2024
1 Lindner |
2 Wöber |
3 Trauner |
4 Danso |
5 Posch |
6 Seiwald |
7 Arnautović |
8 Prass |
9 Sabitzer |
10 Grillitsch |
11 Gregoritsch |
12 Hedl |
13 Pentz |
14 Querfeld |
15 Lienhart |
16 Mwene |
17 Kainz |
18 Schmid |
19 Baumgartner |
20 Laimer |
21 Daniliuc |
22 Seidl |
23 Wimmer |
24 Weimann |
25 Entrup |
26 Grüll |
Valmentaja Rangnick
Melzer

Melzer on muun muassa seuraavien henkilöiden sukunimi:
Hagen Melzer (s. 1959), itäsaksalainen estejuoksija
Iveta Melzer (s. 1983), tšekkiläinen tennispelaaja
Jürgen Melzer (s. 1981), itävaltalainen tennispelaaja
Manfred Melzer (1944–2018), saksalainen roomalaiskatolinen piispa.
Meltzer

Meltzer on muun muassa seuraavien henkilöiden sukunimi:
Harold Meltzer (1966–2024), yhdysvaltalainen säveltäjä
Milton Meltzer (1915–2009), yhdysvaltalainen historioitsija
Robert Meltzer (1860–1943), saksalais-venäläinen arkkitehti, taiteilija ja huonekalusuunnittelija
Sid Meltzer, Sid Melton (1920–2011), yhdysvaltalainen näyttelijä.
Genovanlahti

Ligurian alue.
Genovanlahti (ital. Golfo di Genova) on Italiassa sijaitseva lahti, joka on pohjoisin osa Ligurianmerta. Lahden leveys on noin 125 km läntisestä Imperian kaupungista idässä sijaitsevaan La Speziaan. Suurin kaupunki sen rannalla on Genova, jossa sijaitsee tärkeä satama.
Iso-Syrtti

NASA:n Terra-sateliitin kuva Isosta-Syrtistä.
Iso-Syrtti  (arabiaksi: خليج السدرة,  Khalij as-Sidra; italiaksi: Golfo di Sidra) eli  Syrtinlahti (arabiaksi: خليج سرت, : Khalij Surt; italiaksi: Golfo della Sirte) on lahti Välimeressä Libyan pohjoisrannikolla. Lahden rannalla sijaitsevat muun muassa Bengasi ja Sirte. Ison-Syrtin vesi on koko Välimeren lämpimintä.
Tonnikalan kalastus on tärkeä elinkeino lahden seudulla asuville.
The Highwaymen

The Highwaymen oli country-musiikin superyhtye, jonka muodostivat muun muassa outlaw country -musiikkityylin kehitykseen merkittävästi vaikuttaneet Johnny Cash, Waylon Jennings, Willie Nelson ja Kris Kristofferson.
Yhtye oli aktiivisena vuosina 1985–1995, ja se levytti Columbia Recordsille ja Liberty Recordsille. Yhtye julkaisi kolme studioalbumia vuosina 1985, 1990 ja 1995 sekä esiintyi kiertueilla vuosina 1990-1996.
Diskografia > Studioalbumit

| Vuosi | Albumi | Listasijoitukset> Hot Country Songs | Listasijoitukset> Billboard 200 | RIAA | Levymerkki |
| --- | --- | --- | --- | --- | --- |
| 1985 | Highwayman | 1 | 92 | Platinaa | Columbia |
| 1990 | Highwayman 2 | 4 | 79 |  | Columbia |
| 1995 | The Road Goes On ForeverA | 42 |  |  | Liberty |
ACapitol julkaisi The Road Goes On Forever-albumista bonuskappaleita ja DVD:n sisältävän uusintapainoksen vuonna 2005.
Diskografia > Kokoelmalevyt

The Highwaymen Ride Again (1995, Sony)
Super Hits (1995, Columbia)
Country Legends (2005, DeLuxe Holland)
The Essential Highwaymen (2010 Sony Music )
Diskografia > Singlet

| Vuosi | Single | Hot Country Songs | Albumi |
| --- | --- | --- | --- |
| 1985 | "Highwayman" | 1 | Highwayman |
| 1985 | "Desperados Waiting for a Train" | 15 | Highwayman |
| 1990 | "Silver Stallion" | 25 | Highwayman 2 |
Diskografia > Videot

Highwaymen Live! (kuvattu vuonna 1990, julkaistu vuonna 1991 VHS:nä)
On the Road Again (kuvattu vuonna 1992, julkaistu vuonna 2003 DVD:nä)
Aiheesta muualla

The Highwaymen allmusic.comissa
Triestenlahti

Triestenlahti punaisella merkittynä Adrianmeren pohjoisosassa.
Triestenlahti
Triestenlahti (ital. Golfo di Trieste, sloveeniksi Tržaški zaliv, kroatiaksi Tršćanski zaljev) on merenlahti Adrianmeren koillisosassa. Se on osa Venetsianlahtea ja huuhtoo Italian, Slovenian ja Kroatian rannikkoa. Sen keskisyvyys on 16 metriä ja suurin syvyys 37 metriä. Lahti on nimetty sen rannalla sijaitsevan italialaisen Triesten kaupungin mukaan.
Insuliiniresistenssi

Insuliiniresistenssi tarkoittaa kudosten heikentynyttä insuliinivastetta eli sitä, ettei insuliini saa lihasten, maksan ja rasvakudoksen soluja enää ottamaan normaalisti vastaan aterian jälkeen verenkiertoon päätynyttä glukoosia eli rypälesokeria. Insuliiniresistenssi voi johtua solunsisäisestä glukoosiaineenvaihdunnan häiriöstä tai muutoksesta solujen insuliinireseptoreiden tai glukoosin kuljetusproteiinin määrässä tai toiminnassa.
Insuliiniresistenssi on yleistynyt voimakkaasti. Kyseessä on yksi metabolisen oireyhtymän osatekijöista.
Seuraukset

Jatkuvasti koholla oleva verensokeri Insuliiniresistenssi johtaa siihen, että haima alkaa tuottaa vereen normaalia enemmän insuliinia pitääkseen verensokerin riittävän alhaisella tasolla. Veren liiallinen insuliinipitoisuus tuottaa puolestaan glykatoituneita lopputuotteita, jotka aikaansaavat tulehdusta ja vahingoittavat kudoksia. Veren liian suuret insuliinipitoisuudet aiheuttavat myös viskeraalirasvan kertymistä sisäelinten ympärille.
Insuliiniresistenssi lisää huomattavasti sekä kakkostyypin diabeteksen sekä sydän- ja verisuonisairauksien riskiä. Ylikierroksilla käyvä haima väsyy lopulta, jolloin se ei jaksa enää tuottaa riittävästi insuliinia. Tästä seuraa verensokerin vähittäinen nousu ja diabeteksen puhkeaminen.
Myös sydän- ja verisuonisairauksien riski lisääntyy huomattavasti. Veren liiallinen insuliinipitoisuus voi johtaa myös syöpäriskin lisääntymiseen sekä siihen, ettei insuliinia hajottavaa entsyymiä (IDE) riitä aivojen beta-amyloidiplakkien riittävään hajotukseen Insuliiniresistenssi aiheuttaa  sen vuoksi kognitiivisia ongelmia etenkin naisilla. Insuliiniresistenssi lisää myös riskiä sairastua vakavaan masennukseen.
Riskitekijät

Insuliiniresistenssille herkistäviä tekijöitä tunnetaan yli 30. Niitä ovat muun muassa lihavuus, tupakointi, asidoosi, alkoholi, korkea verenpaine, raskaus (raskausajan diabetes) ja palovammat. Myös liikunnallisesti passiivinen elämäntyyli, stressi ja monet lääkeaineet lisäävät insuliiniresistenssin riskiä.
Korkean glykemiaindeksin ja korkean insuliini-indeksin ruoka-aineet sekä raffinoitujen hiilhydraattien runsas käyttö lisäävät niin ikään insuliiiniresistenssin riskiä.
Etenkin vatsakkuus lisää insuliiniresistenssin riskiä, koska se aiheuttaa maksan insuliiniherkkyyttä vähentävää rasvoittumista. Myös raskauden aikana lihavien äitien lapsilla on suurempi alttius sairastua myöhemmin insuliiniresistenssiin. Myös vähäinen ja epäsäännöllinen uni lisäävät insuliiniresistenssin riskiä.
Afrikan ja Latinalaisen amerikan asukkaat sekä alkuperäiskansojen jäsenet sairastuvat eurooppalaisia ja aasialaisia herkemmin insuliiniresistenssiin.
Suojaavat tekijät

Säännöllisen voimaharjoittelun on havaittu parantavan lihasten ja maksan insuliiniherkkyyttä huonokuntoisilla eläkeikäisillä naisilla.
PPARG-geenin Pro12Ala-mutaatio lisää insuliiniherkkyyttä. Sitä esiintyy noin 13 %:lla eurooppalaisperäisestä väestöstä.
Diagnosointi

Insuliiniresistenssiä voidaan tutkia sokerirasituskokeen avulla. Siinä mitataan ensin potilaan paastoverensokeri, minkä jälkeen potilas nauttii 75 grammaa glukoosia vesiliuoksena. Verensokeri mitataan uudestaan kahden tunnin kuluttua. Verensokerin mittaaminen ei ole kuitenkaan luotettava mittari, koska insuliiniresistenssi voi olla merkittävää esimerkiksi ylipainoisilla ja vähän liikkuvilla, vaikka veren glukoosiarvot olisivatkin viitearvojen sisällä.
Insuliiniresistenssiä mitataan tieteellisisslä tutkimuksissa paastoinsuliini-, glukoosi- ja rasvahappomäärityksiin perustuvilla indeksiluvuilla, mutta Suomen terveydenhuollossa ei ole yleisesti käytössä luotettavaa testiä insuliiniresistenssin toteamiseksi.
C-peptidimääritys on yleensä insuliinimittausta luotettavampi menetelmä tutkia  insuliiniresistenssiä. Verinäyte voidaan ottaa 2 tunnin kuluttua aamupalasta tai mieluiten 6 minuutin kuluttua glukagoniruiskeen annosta.
Hoito

Insuliiniresistenssistä kärsiviä suositellaan valitsemaan matalan glykemiaindeksin ruoka-aineita ja ruokia. Lisäksi heidän kannattaa valita sellaisia ruoka-aineita, joilla on myös matala insuliini-indeksi.
Aiheesta muualla

Diabetesliitto: Insuliiniresistenssi
Seattle Mariners

| Seattle Mariners |
| --- | --- |

Perustettu:  1977
Kotiareena:  T-Mobile Park
Kapasiteetti:  47 116
Paikkakunta:  Seattle
Värit:                     
Lajit:  baseball
Seattle Mariners on Major League Baseball -joukkue, joka on perustettu Seattleen, Washingtoniin 1977. Mariners pelaa ottelunsa American Leaguen West-divisioonassa. Seattle Mariners on ollut neljä kertaa mukana Play Offeissa: vuosina 1995 (hävisi ALCS:n), 1997 (hävisi ALDS:n), 2000 (hävisi ALCS:N), 2001 (hävisi ALCS:n) ja 2022 (hävisi ALDS:n). 2001 joukkue teki uuden AL:n ennätyksen yhdessä kaudessa saavutetuissa voitoissa kun se voitti 116 runkosarjan ottelua 162:sta, ennätys sivusi samalla 1906 Chicago Cubsin MLB:n ennätystä, vaikka tuolloin pelattiinkin lyhyempi, 152 ottelun, runkosarja. Ennätyskauden jälkeen joukkueen ei ole onnistunut palata samanlaisiin tuloksiin. Joukkueen omisti Amerikan Nintendo vuodesta 1992 vuoteen 2016 asti, jolloin se myytiin.
Aiheesta muualla

Wikimedia Commonsissa on kuvia tai muita tiedostoja aiheesta .
Seattle Marinersin virallinen sivusto (Arkistoitu – Internet Archive)
Policastronlahti

Policastronlahti.
Policastronlahti (ital. Golfo di Policastro) on Tyrrhenanmereen kuuluva lahti lounaisessa Italiassa. Se ulottuu Punta degli Infreschi -niemestä Capo Scalea -niemeen. Lahden nimi tulee Santa Marinan kuntaan kuuluvasta Policastro Bussentinon taajamasta, joka tunnettiin Magna Graecian aikana nimellä Pixous ja myöhemmin Rooman valtakunnan ajalla nimellä Buxentum.
Policastronlahti kuuluu kolmeen hallinnolliseen alueeseen: Campania, Basilicata ja Calabria. Basilicatan lyhyt meriraja sijaitsee kokonaisuudessa lahden alueella. Policastronlahden tärkeimmät rantakaupungit ovat Sapri Campaniassa, Maratea Basilicatassa ja Praia a Mare sekä Scalea Calabriassa.
Osa Policastronlahden rannasta kuuluu Cilenton ja Vallo di Dianon kansallispuistoon.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: it:Golfo di Policastro
Smiley Smile

| Smiley Smile The Beach Boys |
| --- | --- | --- |

Studioalbumin tiedot
 Äänitetty : 24. toukokuuta 1966 – 14. heinäkuuta 1967
 Julkaistu: 11. syyskuuta 1967
 Tyylilaji: psykedeelinen pop, kamaripop
 Kesto: 27.36
 Levy-yhtiö: Brother / Capitol
The Beach Boysin muut julkaisut
| Best of the Beach Boys Vol. 2 1967 | Smiley Smile 1967 | Wild Honey 1967 |
Smiley Smile on The Beach Boysin studioalbumi, joka julkaistiin 11. syyskuuta 1967.
Kun Beach Boysin kuuluisan Smile-albumin työstäminen lopetettiin noin puolivälissä vuotta 1967, vaati levy-yhtiö edes jotakin musiikkia julkaistavaksi. Yhtye kokosi kiireessä levyn Smiley Smile, jolle päätyi myös alkuperäisen Smilen kappaleita, tosin viimeistelemättöminä. Smiley Smilen tunnetuin kappale on noin vuotta ennen itse albumia julkaistu single ”Good Vibrations”, jota pidetään yleisesti yhtenä popmusiikin historian merkittävimmistä kappaleista.
Kappaleet

| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Heroes and Villains | 3.37 |  |  |  |  |  |  |  |
| 2. | Vegetables | 2.07 |  |  |  |  |  |  |  |
| 3. | Fall Breaks and Back to Winter (W. Woodpecker Symphony) | 2.15 |  |  |  |  |  |  |  |
| 4. | She’s Goin’ Bald | 2.15 |  |  |  |  |  |  |  |
| 5. | Little Pad | 2.30 |  |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Good Vibrations | 3.37 |  |  |  |  |  |  |  |
| 2. | With Me Tonight | 2.17 |  |  |  |  |  |  |  |
| 3. | Wind Chimes | 2.36 |  |  |  |  |  |  |  |
| 4. | Gettin’ Hungry | 2.27 |  |  |  |  |  |  |  |
| 5. | Wonderful | 2.21 |  |  |  |  |  |  |  |
| 6. | Whistle In | 1.04 |  |  |  |  |  |  |  |
|  |  | 27.36 |  |  |  |  |  |  |  |
Kokoonpano > The Beach Boys

Al Jardine
Mike Love
Brian Wilson
Carl Wilson
Dennis Wilson